अमेरिकी अंतरिक्ष शटल एनडेवर का प्रक्षेपण टला  
तकनीकी खराबी की वजह से अमेरिकी अंतरिक्ष शटल एनडेवर के प्रक्षेपण में बाधा उत्पन्न होने की वजह से प्रक्षेपण सोमवार तक के लिए टाल दिया है।
तकनीकी खराबी की वजह से अमेरिकी अंतरिक्ष शटल एनडेवर के प्रक्षेपण में बाधा उत्पन्न होने की वजह से प्रक्षेपण सोमवार तक के लिए टाल दिया है। नासा ने शुक्रवार को कहा कि अंतरिक्ष शटल एनडेवर का प्रक्षेपण सोमवार दोपहर 2.33 बजे से पहले नहीं किया जाएगा।  इंजीनियरों को उस गड़बड़ी का पता लगाने के लिए समय की आवश्यकता है, जिसकी वजह से प्रक्षेपण को रोकना पड़ा। बयान के मुताबिक शुक्रवार को शटल के प्रक्षेपण की उल्टी गिनती शुरू होते ही ऑक्जलरी पॉवर यूनिट (एपीयू) के दो में से एक हीटर में खराबी आ गई, जिसके बाद यान का प्रक्षेपण रोक दिया गया।  एनडेवर के 14 दिवसीय अभियान के दौरान अंतर्राष्ट्रीय अंतिरक्ष स्टेशन में अल्फा मैग्नेटिक स्पेक्ट्रोमीटर-2 (एएमएस) की आपूर्ति की जाएगी। एएमएस एक प्रकार का भौतिक डिटेक्टर कण है, जिसे विविध ब्रह्मांडीय किरणों की असामान्य हलचलों को मापने के लिए तैयार किया गया है।  इस मिशन के दौरान अंतरिक्ष यात्री रखरखाव का काम करने और नए पुर्जे लगाने के लिए चार बार अंतरिक्ष में चहलकदमी करेंगे। एनडेवर को धरती पर लौटने के बाद लास एंजेलिस के कैलीफोर्निया विज्ञान केंद्र को सौंप दिया जाएगा। एनडेवर को चैलेंजर की जगह लाया गया था। चैलेंजन में अटलांटिक महासागर पर हुए धमाके में सात अंतरिक्ष यात्री मारे गए थे। एनडेवर सेवाओं से मुक्त होने वाला दूसरा अंतरिक्ष यान होगा।  डिस्कवरी यान को स्मिथसोनियन नेशनल एयर एंड स्पेस म्यूजियम को सौंपा जाएगा। इसी तरह अटलांटिस जून में आखिरी उड़ान भरेगा। उसके बाद अंतरिक्ष केंद्र पर अंतरिक्ष यात्रियों को लाने-ले जाने के लिए सिर्फ रूसी यान सोयूज ही उपलब्ध होगा।